钦定古今图书集成/明伦汇编/官常典/第071卷 > 南康王子琳
## 钦定古今图书集成/明伦汇编/官常典/第071卷 > 南康王子琳

按《南齐书》本传：“南康王子琳，字云璋，世祖第十九子
也。母荀氏有盛宠，子琳钟爱。永明七年，封宣城王。明
年，上改南康公褚蓁以封子琳。永泰元年见杀，年十
四。”

按《南史》本传：子琳母荀昭华，盛宠后宫才人位登采
女者，依例旧赐玉凤凰。荀时始为采女，得玉凤凰投
地曰：“我不能例受此。”武帝乃拜为昭华。子琳以母宠，
故最见爱。太尉王俭因请昏，武帝悦而许之。群臣奉
宝物名好尽，直数百金，武帝为之报答亦如此。及应
封而好郡已尽，乃以宣城封之。既而以宣城属扬州，
不欲为王国，改封南康公褚蓁为巴东公，以南康为
国，封子琳。